Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 124/1999. (VIII. 6.) Korm. rendelethez
Paragraph Index: 519

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámolók, kollokviumok, szigorlatok — letételéből, szakmai gyakorlat elvégzéséből, szakdolgozat elkészítéséből, valamint záróvizsgából tevődik össze. Az ellenőrzés formái: aláírás, gyakorlati jegy, kollokvium, szigorlat, záróvizsga. 5.1. Kötelező szigorlatok (10 tanulmányi pont) — Társadalomtudományi szigorlat (filozófia, szociológia, politikatudomány, történelem, nemzetközi rendszer). — Módszertani szigorlat (statisztika, informatika, társadalomkutatás metodológiája, logika, forráselemzés). — Szakképzést kifejező szigorlat (közgazdaságtan, nemzetközi kapcsolatok története, nemzetközi politika elmélete és gyakorlata, nemzetközi jog, nemzetközi szervezetek, nemzetközi politikai gazdaságtan, Európai Unió). 5.2. Szakdolgozat (36 tanulmányi pont) A szakdolgozat olyan nemzetközi tanulmányok szakképzéséhez kapcsolódó írásbeli munka, amelyben a hallgatóknak tanúsítaniuk kell a hazai és nemzetközi szakirodalomban való jártasságot, képességüket a tanultak önálló alkalmazására és a szakirodalom feldolgozására, továbbá önálló gyakorlati és elméleti külügyi munka végzésére. 5.3. Záróvizsga 5.3.1. A záróvizsgára bocsátás feltételei

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes